stanford-oval/wikipedia huggingface dataset:
תיכון רוואבי לבנות
הערות שוליים

↑  Mullally, William (2021-08-11). "One-on-one with the creator of Netflix's new Arabic original 'AlRawabi School for Girls'". Arab News. נבדק ב-2021-08-12.
↑  Homssi, Dina (9 במאי 2021). "مدرسة الروابي للبنات.. مسلسل عربي جديد بطاقم نسائي بالكامل". Vogue Arabia (בערבית). נבדק ב-22 ביולי 2021. {{cite web}}:  (עזרה)
↑  Kumar, Shyama (2021-07-31). "Netflix drops first trailer of Arabic Original production, 'Al Rawabi School for Girls'". Gulf News. נבדק ב-2021-08-12.
1 2  Mashharawi, Ala’ (2021-08-22). "Director Tima Shomali Opens Up About the Controversy Surrounding 'Al-Rawabi School for Girls'". Al Bawaba. נבדק ב-2021-08-22.
↑  Abumuhor, Alex (2021-07-31). "Video: Netflix Releases Trailer for Arabic Series 'AlRawabi School for Girls'". Al Bawaba. נבדק ב-2021-08-22.
↑  "Netflix's Second Arabic Series Will Focus on Women and You Don't Want To Miss It". Vogue Arabia (באנגלית בריטית). 2019-04-15. נבדק ב-2019-04-15.
↑  "Netflix launches drama with full female Arab cast". DigitalStudioME (באנגלית). נבדק ב-2019-04-16.
↑  https://www.kan.org.il/item/?itemid=112150
אנטוני (כדורגלן)

אנטוני מתאוס דוס סנטוס (בפורטוגזית: Antony Matheus dos Santos; נולד ב-24 בפברואר 2000 באוזאסקו שבמדינת סאו פאולו, ברזיל), הידוע בקיצור כאנטוני (Antony) הוא כדורגלן ברזילאי המשחק בעמדת קשר הכנף בקבוצת ריאל בטיס מהלה ליגה  ובנבחרת ברזיל.
קריירת מועדונים > סאו פאולו

אנטוני גדל במחלקת הנוער של סאו פאולו, אליה הצטרף בשנת 2010. ב-26 בספטמבר 2018 הוא קודם לקבוצה הבוגרת של המועדון, וחתם על חוזה עד לחודש ספטמבר 2023. ב-15 בנובמבר הוא ערך את הופעת הבכורה שלו במועדון, בתיקו 1-1 נגד גרמיו במסגרת המחזור ה-34 בליגת העל הברזילאית לעונת 2018. בסך הכל ערך 42 הופעות ליגה במדי המועדון, בהן הבקיע שישה שערים.
קריירת מועדונים > אייאקס

ב-23 בפברואר 2020 חתם אנטוני על חוזה לחמש עונות באייאקס מליגת העל ההולנדית החל מ-1 ביולי 2020. ב-13 בספטמבר 2020 הוא ערך את הופעת הבכורה שלו במועדון, בניצחון 0–1 על ספרטה רוטרדם במסגרת המחזור הראשון בליגה לעונת עונת 2020/2021 בליגת העל ההולנדית. במשחק זה הבקיע את שער הבכורה שלו במועדון. ב-27 באוקטובר הוא ערך את הופעת הבכורה שלו בליגת האלופות, בתיקו 2-2 נגד אטאלנטה במסגרת שלב הבתים לעונת 2020/2021. ב-3 בנובמבר הבקיע את שער הבכורה שלו בליגת האלופות, בניצחון 1–2 על מיטיולן, גם כן בשלב הבתים. בעונתו הראשונה במועדון ערך 32 הופעות ליגה, בהן הבקיע תשעה שערים, והוסיף 14 הופעות ושני שערים בשאר המסגרות. הוא זכה עם אייאקס באליפות הולנד ובגביע ההולנדי.
קריירת מועדונים > מנצ’סטר יונייטד

ב-30 באוגוסט 2022 חתם לחמש שנים במנצ’סטר יונייטד מהפרמייר ליג תמורת 100 מיליון אירו. ב-4 בספטמבר 2022, ערך אנטוני את הופעת הבכורה שלו בפרמייר ליג וגם כבש את שער הבכורה שלו בניצחון 1–3 על ארסנל.
קריירת מועדונים > ריאל בטיס

ב-25 בינואר 2025 חתם בריאל בטיס מהלה ליגה.
קריירה בינלאומית

אנטוני נכלל בסגל נבחרת ברזיל עד גיל 23 לטורניר הכדורגל באולימפיאדת טוקיו 2020 בשנת 2021, זה זכה יחד עם נבחרתו במדליית זהב. הוא שיחק בכל ששת משחקי הטורניר.
ב-7 באוקטובר 2021 ערך אנטוני את הופעת הבכורה שלו בנבחרת ברזיל הבוגרת, כשנכנס כמחליף והבקיע שער בניצחון 1–3 על נבחרת ונצואלה במסגרת מוקדמות מונדיאל 2022.
נכלל בסגל נבחרת ברזיל לטורניר מונדיאל 2022.
תארים

אליפות הולנד (2): 2020/2021, 2021/2022
הגביע ההולנדי (1): 2020/2021
מדליית זהב אולימפית (1): אולימפיאדת טוקיו 2020
הערות שוליים

↑  Garotos da base são promovidos e treinam no São Paulo; Everton corre de novo no gramado באתר Globo Esporte, ‏ 26 בספטמבר 2018 (בפורטוגזית)'"`UNIQ--templatestyles-00000012-QINU`"'
↑  São Paulo renova contrato de Antony até setembro de 2023 באתר Globo Esporte, ‏ 26 בספטמבר 2018 (בפורטוגזית)'"`UNIQ--templatestyles-00000012-QINU`"'
↑  Com apoio de Lucas Moura, Antony celebra estreia pelo São Paulo באתר Gazeta Esportiva, ‏ 17 בנובמבר 2018 (בפורטוגזית)'"`UNIQ--templatestyles-00000012-QINU`"'
↑  Ajax sign Brazil U23 winger Antony Matheus dos Santos for £13m from Sao Paulo באתר BBC, ‏ 23 בפברואר 2020 (באנגלית)'"`UNIQ--templatestyles-00000016-QINU`"'
↑  Sparta Rotterdam 0–1 Ajax Amsterdam באתר ESPN, ‏ 13 בספטמבר 2020 (באנגלית)'"`UNIQ--templatestyles-00000016-QINU`"'
↑  Midtjylland 1–2 Ajax באתר הרשמי של אופ"א, 3 בנובמבר 2020 (באנגלית)'"`UNIQ--templatestyles-00000016-QINU`"'
↑  Seleção Olímpica é convocada para os Jogos Olímpicos de Tóquio 2020 באתר התאחדות הכדורגל הברזילאית, 17 ביוני 2021 (בפורטוגזית)'"`UNIQ--templatestyles-00000012-QINU`"'
↑  Seleção Brasileira está convocada para a Copa do Mundo FIFA Qatar 2022 באתר הרשמי של קונפדרציית הכדורגל הברזילאית, 7 בנובמבר 2022 (בפורטוגזית)'"`UNIQ--templatestyles-00000012-QINU`"'
| נבחרת ברזיל – אולימפיאדת טוקיו 2020 |
| --- | --- | --- |
|  1 סנטוס •  2 מנינו •  3 קרלוס •  4 גראסה •  5 לואיז •  6 ארנה •  7 פאוליניו •  8 גימראייש •  9 קוניה •  10 רישרליסון •   11 אנטוני •  12 ברנו • 13 אלבס •  14 פוקס • 15 נינו • 16 אבנר • 17 מלקום • 18 הנריקה • 19 ריינייר • 20 קלאודיניו • 21 מרטינלי • 22 לוקאו • מאמן: ז'ארדינה |  1 סנטוס •  2 מנינו •  3 קרלוס •  4 גראסה •  5 לואיז •  6 ארנה •  7 פאוליניו •  8 גימראייש •  9 קוניה •  10 רישרליסון •   11 אנטוני •  12 ברנו • 13 אלבס •  14 פוקס • 15 נינו • 16 אבנר • 17 מלקום • 18 הנריקה • 19 ריינייר • 20 קלאודיניו • 21 מרטינלי • 22 לוקאו • מאמן: ז'ארדינה | ברזיל |
| נבחרת ברזיל – מונדיאל 2022 |
| --- | --- | --- |
|  1 אליסון •  2 דנילו •  3 טיאגו סילבה •  4 מרקיניוס •  5 קאסמירו •  6 אלכס סנדרו •  7 פאקטה •  8 פרד •  9 רישרליסון •  10 ניימאר •   11 ראפיניה •  12 וברטון • 13 אלבס •  14 מיליטאו • 15 פאביניו • 16 אלכס טלס • 17 גימראייש • 18 ז'סוס • 19 אנטוני • 20 ויניסיוס • 21 רודריגו • 22 אברטון ריביירו • 23 אדרסון • 24 ברמר • 25 פדרו • 26 מרטינלי • מאמן: צ'יצ'ה |  1 אליסון •  2 דנילו •  3 טיאגו סילבה •  4 מרקיניוס •  5 קאסמירו •  6 אלכס סנדרו •  7 פאקטה •  8 פרד •  9 רישרליסון •  10 ניימאר •   11 ראפיניה •  12 וברטון • 13 אלבס •  14 מיליטאו • 15 פאביניו • 16 אלכס טלס • 17 גימראייש • 18 ז'סוס • 19 אנטוני • 20 ויניסיוס • 21 רודריגו • 22 אברטון ריביירו • 23 אדרסון • 24 ברמר • 25 פדרו • 26 מרטינלי • מאמן: צ'יצ'ה | ברזיל |
תנועת הנוער של האיחוד החקלאי

| --- | --- |

 כינוי:  "האיחוד"
 ארגון גג:  האיחוד החקלאי
 השתייכות פוליטית:  בלתי מפלגתית
 מספר יישובים:  86
 מספר סניפים:  75
 מספר  חניכים (על פי התנועה):  100,000
 מזכיר כללי:  נטע סיזל
 תלבושת
 
 נקראת "חולצת תנועה", "חולצת איחוד"
 
 https://www.ihudnik.co.il/
תנועת הנוער-האיחוד החקלאי (הוקמה בשנת 1978) היא תנועת נוער בלתי מפלגתית, שהוקמה כתנועת בת של התנועה המיישבת האיחוד החקלאי.
התנועה זכתה להכרה רשמית ממשרד החינוך בשנת 1987. התנועה פועלת במרחב הישובי - בכפרים, מושבים, קיבוצים ויישובים קהילתיים לכל אורך ישראל, מיישובי כיכר סדום בדרום ועד ליישוב יסוד המעלה שבצפון. פעילות התנועה ברובה נערכת ברמה הארצית. החינוך בתנועת הנוער נשען על ערכים מתווי-דרך של הגשמה, פיתוח כישורי חיים, חיזוק חיי הקהילה, מעורבות חברתית, הכרת הארץ וציונות.
מזכ"לית התנועה החל משנת הפעילות תש"פ היא נטע סיזל, אשר גדלה בסניף בית יצחק, והיא המזכ"לית השנייה אשר מגיעה מיישוב זה.
היסטוריה

תנועת הנוער של האיחוד החקלאי החלה את פעילותה כמסגרת חינוך בלתי פורמלית, בשנת 1978. בשנה זו החלה פעילות התנועה בגוש יישובים בשרון, אשר הראשון מביניהם היה בית יצחק. את תהליך ההכרה בתנועות הנוער החלו ליישם בשנת 1983 כאשר במסגרתה פעלו כשבעה עשר יישובי האיחוד. באותה שנה התקיים קורס מדריכים הרשמי הראשון הגדול ביותר והוא מנה 60 חניכים. בשלב זה עדיין לא הוכרה התנועה על ידי משרד החינוך כתנועת נוער רשמית.
בשנת 1985 בוועידת האיחוד החקלאי הארצית השמינית, הוחלט על הקמת חטיבת הנוער באיחוד החקלאי. החלטה זאת היוותה את הבסיס להקמתה של תנועת הנוער ברמה ארצית, ולבקש ממשרד החינוך הכרה רשמית, ועד לסוף שנת 1985 פעלו בתנועה 42 יישובים.
בשנת 1987 בחודש ספטמבר קיבלה תנועת הנוער של האיחוד החקלאי את ההכרה הממלכתית, ממשרד החינוך והתרבות והתקבלה כחברה במועצות הנוער בישראל. בשנה זו פעלו במסגרת התנועה 46 יישובים והוכשרו כ-200 מדריכים צעירים בפעילויות הארציות השתתפו 1,500 בני נוער.
בשנת הפעילות תשפ"א, לאחר שינויים בפעילות תנועת בני המושבים, הצטרפו לתנועה 23 סניפים, רובם סניפי בני המושבים בעבר.
נכון ל-2022, פועלת תנועת הנוער של האיחוד החקלאי ב-83 סניפים אשר ממוקמים ב-79 יישובים. בתנועה חברים כ-60 אנשי צוות התנועה, 69 חברי גרעין אחים, 1,000 מדריכים ומדריכי פעילות וכ-7,000 חניכים בין השכבות ד'-יב'.
תנועת הנוער היא תנועה א-מפלגתית המחנכת לערכים שונים במסגרת החינוך הבלתי-פורמלי. בתנועה יש חניכים, פעילים ומדריכים רבים המעבירים פעולות שבועיות בנושאים שונים. תנועת הנוער מחולקת לגופים שונים, בהם צוות התנועה (אשר פועלים במסגרת המחלקות הבאות: חינוך,מפעלים, הגשמה וסניפים), גרעין אחים, מועצת נוער והסניפים עצמם.
הסניף

הסניף הוא המקום בו מתרכזת רוב פעילות תנועת הנוער וממוקם בכל יישוב או צירוף של כמה יישובים השייכים לסניף אחד.
בסניף נערכות פעולות כלל-שכבתיות אחת לשבוע בימי שלישי, בפעולות מעבירים המדריכים (ט' עד יב') לחניכים (ג' עד ח') נושאים ותכנים שונים ומגוונים.
ימי חמישי מוקדשים להדרכת השכב"ג (שכבה בוגרת) אשר מפעילה את הסניף, בין אם בישיבות או בין אם בפעולות שכב"ג.
כמו כן, מתקיימת פעילות בלתי-פורמלית בסניף כמו מפגשים, משחקים, חיי חברה, עבודות למפעלים וכו'.
בסניף נמצאים גם "פעילים" אשר אחראים על מספר תחומי רוחב בסניף כמו הפעילות המחנאית של הסניף, אקטואליה, פני הסניף ופרויקטים למיניהם, ומנהלנים שאחראים על המחסן ועל לוגיסטיקת הסניף.
לכל סניף יש גרעינר או מספר גרעינרים העוזרים למדריכים ולפעילים בפעילות הסניף, הגרעינרים הם פעילי שנת שירות שמקיימים את שנת השירות במסגרת "גרעין אחים" של תנועת הנוער.
בסוף כיתה ח' יוצאים חניכי ח' לקורס מד"צים (מדריכים צעירים) המכשיר אותם כמדריכים.
אירועי התנועה

לתנועה מספר אירועים שנתיים, בהם:
טיול פתיחת שנה, טיול בן יומיים של סניף, כל כמה סניפים עורכים את הטיול במקום אחר.
טיול חנוכה אליו יוצאים רק חניכי השכבה הבוגרת (ט' עד יב) טיול בן ארבעה ימים אשר מתקיים בדרום הארץ, בו החניכים מתחלקים לקבוצות מעורבות בין הסניפים לפי גילאי החניכים. את הטיול עוברים החניכים במסגרת הקבוצה לכל אורך ארבעת הימים.
טיול פסח המשותף לכל החניכים, טיול בן שלושה ימים, התנועה מחולקת לשני אזורי טיול אחרים וכל סניף מטייל במסגרת הסניפית לפי ארבע "חטיבות" (קבוצת סניפים אשר מטיילת באותם המסלולים).
אירוע השיא של תנועת הנוער הוא מחנה קיץ המתקיים ביער עין זיתים, אותו קנה האיחוד החקלאי. לפני כן התקיים המחנה ביער לימונים, לפניו ביער ציפורי, ועוד קודם באנדרטת הנח"ל בפרדס חנה. מיקומו שונה עקב קליטת הסניפים החדשים ומחסור במקום מספק.
במחנה הקיץ מתחלקים סניפי התנועה לשמונה מחנונים (קבוצה הכוללת בין 8-9 מסניפי התנועה ומתחברת ביחד לקראת תהליך מחנה הקיץ). בין כל המחנונים נערכת תחרות על בנייה מחנאית, תוכני הדרכה לפי נושא המחנון, פני המחנון, "חדר נושא" - פעולה בת 40 דקות המועברת על ידי שחקנים מהשכבה הבוגרת של המחנון, לשכבות הצעירות של אותו המחנון, בתוך חדר הנבנה ביער ו"קירותיו" בנויים מבד אלבד המהודק לסנאדות שקשורות לבזנטים התקועים באדמה. נושא החדר משתנה לפי נושא המחנון ובנוי על פי "השאלה המובילה" שסגל ההדרכה התנועתי מקצה לאחראי התוכן של חדר הנושא; תפאורה ברוח נושא המחנון ובעבר התחרו גם על רוח מחנון. כל שנה נבחר נושא כללי ברוח הציונות וההשפעה על החברה הישראלית למחנה הקיץ וכל מחנון מקבל שם אשר מהווה נושא משני מתוך הנושא שנבחר (לדוגמה מחנה קיץ 2021 עסק במשרדי ממשלה ואחד המחנונים נקרא "מחנון משרד המשפטים").
אירוע נוסף שקרה בעבר אחת לשנתיים הוא הסוכנרת, או השכב"גינרת, אירוע בן יומיים לשכבה הבוגרת במהלכו מתגבשים היישובים בכנרת במהלך חג הסוכות.
חולצת התנועה

חולצת התנועה היא חולצת כפתורים עם צווארון בצבע כחול כהה המסמלת את חולצת העבודה של פועלי הארץ.
לחולצה שני כיסים בגובה החזה, על הכיס השמאלי רקום סמל התנועה ועל הכיס הימני מודפס סמל הסניף שאליו משתייך לובש החולצה.
החולצה היא שוויונית לכלל חניכי התנועה, הסגל הבוגר וגרעין אחים, והפרט היחיד שמבדיל בין התפקידים השונים הן סיכות הכשרה (סיכת הדרכה אשר מוענקת לחניך בסוף קורס המד"צים הראשון בכיתה ח' ובעבר קיבלו חברי גרעין אחים את סיכת גרעין אחים אשר מוענקת לגרעינר בתחילת שנת השירות) שנענדות על דש הצווארון.בחלק האחורי של חולצת התנועה מודפס סמל התנועה, מצוין הסניף אליו אותו חניך משתייך ולעיתים גם תפקידו.
סמל התנועה

סמל התנועה מכיל מספר אלמנטים אשר מייצגים את רוח התנועה:
הוא מורכב משלושה עצי ברוש אשר מייצגים את הרוח החקלאית של התנועה ושני בתים המייצגים את ההתיישבות במרחב הכפרי. המספר הגדול יותר של העצים מייצג את הבחירה באיכות חיים ובחקלאות על פני התעשייה והבנייה.
עוד מצויים בסמל שבעה תלמים המייצגים את 7 עקרונות התנועה שנקבעו בשנותיה המוקדמות (מאוחר יותר נוספו עוד 2 עקרונות אך לא עודכן הסמל). שלל האלמנטים מאוחדים יחד לסמל אחד על ידי קשת (שמייצגת איחוד עקרונות רבים לתנועה אחת) ובסופה פרח אשר מייצג את שגשוג התנועה, פריחתה, השפעתה על חיי חניכיה ואת ערך ההגשמה. בצמרת הסמל מצוין שם התנועה (האיחוד החקלאי) ומתחתיו לאלמנטים מצוין הכיתוב "תנועת הנוער" המבדיל את הסמל מסמל התנועה המיישבת.
עקרונות התנועה

תנועת הנוער היא בלתי מפלגתית, ותחנך למעורבות ואחריות חברתית ואקטואלית בחברה הישראלית.
תנועת הנוער היא גוף חינוכי ברוח האיחוד החקלאי.
תנועת הנוער תחנך לדמוקרטיה וכבוד האדם.
תנועת הנוער תחנך להתיישבות בארץ ובחיי קהילה, תוך הכרת היישוב, תולדותיו, היום, ומבט לעתיד.
תנועת הנוער תחנך להגשמה במסגרת חברתית והתיישבותית.
תנועת הנוער תחנך לטיפוח הפרט ולהגשמה עצמית, מתוך אמונה כי טיפוחו יוביל לתרומה במעגל החברתי.
פיתוח וטיפוח מנהיגות צעירה, תוך שימת דגש על הנהגה עצמית של הנוער בכל מעגלי התנועה.
התנועה תחנך לציונות, אהבת הארץ והכרתה, מסורת יהודית, מורשת ישראל והכרת החברה הישראלית.
טיפוח קשרים בין בני נוער בתוך יישובי האיחוד החקלאי והחברה בכלל.
הסניפים בתנועת הנוער

הר עמשא
סניף שער השומרון (מורכב מישובי המועצה שערי תקווה ועץ אפרים)
שילת
בית קשת
כיכר סדום
עין גדי
גילת
רנן
שדי אברהם
תלמי יוסף
דקל
יבול
שדה ניצן
תלמי אליהו
יתד
מסלול
מרחבים
בטחה
פטיש
פדויים
תימורים
כפר הריף
סגולה
בן נון
בית חנניה
גן שומרון
גבעת חיים איחוד
גבעת חיים מאוחד
אמץ
אחיטוב
חוגלה
תלמי אלעזר
חלח"צ (מורכב משני מושבים - חרב לאת וחיבת ציון)
יסוד המעלה
כפר האורנים
מגשימים
מזור
בן שמן
בני עטרות
כפר דניאל
מתן
שדה ורבורג
רמות השבים
קיבוץ עינת
סניף צור (המורכב מהיישובים הסמוכים צור נתן, צור יצחק וסלעית)
ניר אליהו
קיבוץ אייל
סניף השלושה (מורכב משלושה מושבים - כפר נטר, בית יהושע ואודים)
גינתון
בית נחמיה
כפר טרומן
סניף פנתר (מורכב משני מושבים - רינתיה ונופך)
מנוף
צורית
מגדל העמק
יד חנה
גבעת כוח
גילון
לבון
שורשים
אבטליון
יעד
מורן
תל יצחק
גן יאשיה
משמר השרון
חוב"ב (מורכב משלושה מושבים - חרוצים, בצרה ובני ציון)
בית יצחק
בחן
עֵין אַיָּלָה
ישע
גוש ויתקין ( מורכב מארבעה מושבים- כפר ויתקין, חופית, בית ינאי, בית חירות ) 
בית הלוי
עולותיים ( מורכב משני מושבים - עולש ובארותיים)
מכמורת 
חבצושה( מורכב משלושה מושבים ( חבצלת השרון, שושנת העמקים, צוקי ים ) 
אביחיל 
בר חן ( מורכב משני מושבים בורגתה ,
סמל התנועה
ניר רון

| --- | --- |
ניר רון ב-2008
ניר רון ב-2008
 לידה:  6 במרץ 1964 (בן 60) ישראל משמר העמק, ישראל
 מדינה:  ישראל ישראל
 תקופת הפעילות:  מ-1990
 עיסוק:  שחקן מדבב
 פרופיל ב-IMDb
ניר רון וארז שפריר בהצגה "חוקר פרטי", תיאטרון החאן, 2011
ניר רון ויהויכין פרידלנדר, "חוקר פרטי", החאן
ניר רון ושמרית לוסטיג, בהצגה "אהובת הדרקון", החאן, 2007
ניר רון, מימינו לירון ברנס ועירית פשטן, משמאלו ארז שפריר, בהצגה "הלילה השנים עשר, החאן, 2010
ניר רון (נולד ב-6 במרץ 1964) הוא שחקן ומדבב ישראלי.
תיאטרון > תיאטרון הקאמרי

| הצגה | מחזאי | במאי | תפקיד | שנה |
| --- | --- | --- | --- | --- |
| האשה המופלאה שבתוכנו (קופרודוקציה עם תיאטרון החאן) | חנוך לוין | חנוך לוין | מחזר | 7 בפברואר 1994 |
| אנטיגונה | סופוקלס | מיקי גורביץ' | בודוס | 14 בדצמבר 1994 |
| הכבש השישה עשר | יהונתן גפן ומיקי גורביץ' | מיקי גורביץ' | נמרוד | 2 בפברואר 1991 |
| ראש משוגע | פאול פורטנר ודן רונן | דן רונן | השוטר הצעיר | 26 בדצמבר 1990 |
| החולה המדומה | מולייר | מיקי גורביץ' | קלאנט | 15 בדצמבר 1990 |
| האבן והשושנים | מיקי גורביץ' | מיקי גורביץ' | המספר | 11 במאי 1990 |
תיאטרון > הפקות פרטיות

| הצגה | מחבר | במאי | תפקיד | שנה |
| --- | --- | --- | --- | --- |
| אי המטמון | רוברט לואיס סטיבנסון |  | לקלק, סגנו של רב החובל | 1998 |
| פינוקיו | על פי ספרו של קרלו קולודי | דניאלה מיכאלי | השועל | 1997 |
תיאטרון > הצגת יחיד

| הצגה | מחזאי | במאי | שנים |
| --- | --- | --- | --- |
| מפתח הלב | אורן נאמן | אורן נאמן | 2012-1991 |
תיאטרון > תוכניות בידור

| הצגה | סוגה | תיאטרון | שנה |
| --- | --- | --- | --- |
| על הבמה | מופע אימפרוביזציות |  | 2012-2005 |
| מעופפי רשפון 2 | מופע מערכונים | הקאמרי | 1993-1992 |
תיאטרון > פסטיבל עכו 1990

| הצגה | מחזאי | במאי | שנה |
| --- | --- | --- | --- |
| האבן והשושנים | מיקי גורביץ' | מיקי גורביץ' | 11 במאי 1990 |
| המוזג | אברהם שושנר | רוני פינקוביץ' | 1990 |
קולנוע וטלוויזיה > טלוויזיה

| הצגה | ערוץ | במאי | תפקיד | שנה |
| --- | --- | --- | --- | --- |
| בני ערובה, עונה 2 | ערוץ 10 | רותם שמיר | רופא | 2016 |
| איש חשוב מאוד | HOT3 | שירלי מושיוף | במאי פסטיבל | 2014 |
| חטופים, עונה 2 | ערוץ 2 | גידי רף | אונקולוג | 2012 |
| הפיג'מות | ערוץ הילדים | רובי דואניאס | שמעון צמחוני | 2004-2015 |
| סרוגים עונה 3 | yes | לייזי שפירא | רופא עור | 2011 |
| קופיקו | ערוץ ג'וניור ב־yes | עדי בנימינוב | פטרוזיליה | 2009 |
| ראש גדול | yes ערוץ הילדים | אבישי גולדשטיין | כהן | 2009 |
| מנדלבאום בלש פרטי | ערוץ לוגי | רובי דואניאס | שמעון צמחוני | 2009 |
| בעקבות הסיפורים הקסומים | ערוץ הילדים | שירלי שטרן | שאול ותפקידים נוספים | 2000 |
| בנדנה ג'ונס | ערוץ הילדים | איתן דותן |  | 1998 |
| הפוך | ערוץ 2 | אריק רוטשטיין | המראיין | 1996 |
| גינת ההפתעות | ערוץ הילדים |  | רוזינה | 1994 |
| הם יגיעו מחר |  | שמואל אימברמן | בועז |  |
| החיים זה לא הכל | ערוץ 2 | עדי בנימינוב | הפסיכולוג |  |
| תוכנית קיץ | הטלוויזיה החינוכית |  | הגשת פינה "חם שמח" |  |
| כראמל, עונה 3 | הטלוויזיה החינוכית | רועי שגב | אלפרד | 2024 |
קולנוע וטלוויזיה > קולנוע

| סרט | במאי | תפקיד | שנה |
| --- | --- | --- | --- |
| זינוק בעלייה | אורן שטרן | דוקטור כץ | 2014 |
| ברוריה | אברהם קושניר | מנהל בית ספר | 2008 |
| יוסל'ה, איך זה קרה? | טל רון | לייזר | 1989 |
הערות שוליים

↑  תוכניית ההצגה.
יוסף שוורץ (הסבא מנתניה)

| --- | --- |

הסבא מנתניה, פסח תשעא
 לידה:  ל' בניסן ה'תרצ"ז רומניה
 פטירה:  18 בפברואר 2013 (בגיל 75) ח' באדר ה'תשע"ג בית מאיר
 כינוי:  "סבא לב", "הסבא קדישא מנתניה"
 מקום קבורה:  בית עלמין שיכון ותיקים נתניה
 מדינה:  ישראל
 השכלה:  ישיבת בית יוסף
 מקום מגורים:  נתניה
 תקופת הפעילות:  ? – 18 בפברואר 2013 
 רבותיו:  הרב יעקב קנייבסקי
 תלמידיו:  בין השאר: הרב דניאל סטבסקי, הרב מרדכי ענתבי, הרב יהושע שמידט, הרב מאיר אלפסי, ר' משה גניש, המוזיקאי אלדד לוי
 בת זוג:  מיכל
 אב:  חיים
 אם:  שרה רבקה
 צאצאים:  יצחק
 מספר צאצאים:  1
הרב יוסף שוורץ (כונה "הסבא קדישא מנתניה" ו"סבא לב"; ל' בניסן ה'תרצ"ז – ח' באדר ה'תשע"ג), היה רב מקובל ישראלי.
עטיפות הספרים "נשמות טהורות!" ו"אהבת עולם אהבתיך"
קורות חיים

נולד ברומניה. במהלך השואה ניצל מספר פעמים ממוות, אך איבד כמעט את כל משפחתו - חוץ מאימו ואחיו הקטן ראובן. לאחר מכן הסתובב באירופה - בין השאר בהונגריה, אוסטריה, גרמניה.
עלה לארץ ישראל עם אמו ואחיו ראובן בספינת מעפילים. בתור נער למד בישיבת בית יוסף אצל הרב יעקב קנייבסקי. בתחילה התגורר במעברת שבות עם ובמחנה העולים בפרדס חנה ולאחר מכן התגורר בנתניה.
בצה"ל שירת כצנחן בחטיבת הנח"ל.
כשהיה בסביבות גיל 40 התחתן עם מיכל, כאשר היו לה 100 אחוזי נכות. נולד להם בן אחד והם התגוררו בנתניה.
הרבה להשתתף בסעודות מלווה מלכה בקבר דוד המלך. פעל להפרדת נערות שהתחברו לערבים מבני זוגן. העיד על עצמו שפגש את המשיח ופעל להתגלותו. ערך מסעות חיזוק ברחבי הארץ, ובקברות צדיקים.
בשבועות טרם פטירתו שהה בקהילת בעלי תשובה במושב בית מאיר, ושם נפטר בח' באדר ה'תשע"ג ממחלה בכבד. בהלווייתו הספידוהו בין השאר: הרב שמואל אליהו, הרב צבי קוסטינר, הרב מרדכי ענתבי, והמקובל הרב שלום חמדי.
לאחר פטירתו

לזכרו נערכות מדי שנה הילולות במקומות שונים ברחבי הארץ, בין השאר בישיבת נחלת יוסף, ישיבת תורת החיים, בחדרה ועוד.
ב-2014 הוקמה לזכרו עמותת "עדות ביהוסף" העוסקת בגמילות חסדים.
בשנת 2017 ישיבת ברכת התורה בשבי שומרון שינתה את שמה לישיבת נחלת יוסף, על שמו.
בשנת 2018 יצא לאור השיר "לרחם לוותר לעזור" מתוך האלבום "הארת הרצון" של דרור משה קסוטו. השיר עוסק בדמותו של הרב יוסף שוורץ.
בשנת 2022 יצא לאור השיר "חיים בסרט", סינגל מתוך האלבום "ישראל בראשית" של בנימין לוריא. הבית השלישי בשיר מורכב מציטוטים של משפטים שאמר הרב יוסף שוורץ ללוריא.
בית הבעל שם טוב בראשות הרב דניאל סטבסקי הוציא 2 ספרים העוסקים בדמותו.
"נשמות טהורות!", ירושלים: בית הבעל שם טוב, התשע"ה, 420 עמ'
אהבת עולם אהבתיך - ספר המשך עם סיפורים, עדויות ותורות של הסבא.
הערות שוליים

↑  הרב מרדכי ענתבי,'"`UNIQ--nowiki-00000000-QINU`"'ה"סבא קדישא"- הרב יוסף בן חיים שוורץ זצ"ל - ערוץ מאיר - אתר היהדות הגדול בעולם, באתר ערוץ מאיר - אתר היהדות הגדול בעולם, ‏19 בפברואר 2013
↑  סבא קדישא מנתניה - קבר דוד | David's Tomb, באתר קבר דוד | David's Tomb, ‏2 בפברואר 2016
↑  דורון שפר,'"`UNIQ--nowiki-00000004-QINU`"'עושה שלום במרומיו - קרוב אליך, באתר קרוב אליך, ‏5 ביולי 2016
↑  פרטים ביוגרפיים אלו מופיעים בכתבות שבקישורים החיצוניים ובספר "נשמות טהורות!"
↑  הסבא קדישא מנתניה • הגאון רבי יוסף שוורץ זצ"ל, באתר בחדרי חרדים, 18 בפברואר 2013
↑  הרב שלום ארוש, זה אפשרי!, באתר ברסלב ישראל, 23 בנובמבר 2021
↑  נחנך בי"כ ע"ש יהונדב הי"ד ב'מעוז אסתר', באתר ערוץ 7, 21 באפריל 2008
↑  יהודה פרל, הלילה: מגיעים לצעוק במדבר יהודה, באתר "הקול היהודי", 19 באוגוסט 2012
↑  מדבר יהודה: מאות צעקו יחדיו אל ה', באתר ערוץ 7, 21 ביוני 2012
↑  חזקי ברוך, מאות התפללו בקבר יוסף הצדיק, באתר ערוץ 7, 10 במאי 2010
↑  ר"מ במכון מאיר
↑  הילולא לסבא מנתניה בישיבה על שמו בשבי שומרון, באתר "הקול היהודי", 13 במרץ 2019
↑  הילולת הסבא מנתניה, בעמוד הפייסבוק של יחיאל מגילה, 14 במרץ 2019
↑  עדות ביהוסף - חדרה והסביבה, באתר "גיידסטאר ישראל"
↑  גיא עזרא,'"`UNIQ--nowiki-00000011-QINU`"'‏תתחילו להתרגל: ישיבת שבי שומרון שינתה את שמה, באתר "סרוגים", 28 בספטמבר 2017
↑  נתנאל לייפר,'"`UNIQ--nowiki-00000013-QINU`"'‏ביקורת אלבום: ככה עושים ראפ כמו שצריך, באתר כיכר השבת, 5 בינואר 2019
↑  אריה זמיר‏, חיים בסרט: בנימין לוריא מפתיע עם סינגל שלישי, באתר וואלה, 10 באוגוסט 2022
↑  "נשמות טהורות!" באתר "בית הבעל שם טוב"
↑  אהבת עולם אהבתיך באתר "בית הבעל שם טוב"
| --- | --- |
בקרת זהויות :  NLI: 987007597381305171  VIAF: 316605374   WorldCat (עם VIAF): 316605374
פרויקט הייל מרי

| --- | --- |

כריכת הספר במהדורה העברית
 מידע כללי
 מאת:  אנדי ויר
 שפת המקור:  אנגלית
 סוגה:  מדע בדיוני
 הוצאה
 הוצאה בשפת המקור:  ספרי בלנטיין
 תאריך הוצאה:  4 במאי 2021
 מספר עמודים:  496 (אנגלית)
 הוצאה בעברית
 הוצאה:  הוצאת הכורסא
 תאריך:  נובמבר 2021
 תרגום:  תומר בן אהרון
 פרסים
 פרס סיון לספר המתורגם הטוב ביותר (2022) 
 
פרויקט הייל מרי (באנגלית: Project Hail Mary) הוא רומן מסוגת המדע בדיוני, מאת הסופר האמריקאי אנדי ויר (לעיתים מתורגם כאנדי וייר), שיצא לאור באנגלית בשנת 2021 ויצא בעברית בנובמבר 2021.
עלילה

דוקטור ריילנד גרייס הוא מורה למדעים בחטיבת ביניים בארצות הברית, לאחר שנטש את הקריירה הקודמת שלו כביולוג מולקולרי. הוא מגויס על ידי אווה סטראט, ראש כוח משימה של האו"ם, כדי למצוא את הסיבה לכך שכוחה של השמש נעלם, מה שעלול לשים קץ לאנושות. הסיבה מתבררת כאשר חללית החולפת לצד נוגה מגלה חיידקים חד-תאיים המתרבים ללא שליטה סביב השמש, וסופחים ממנה כמויות עצומות של אנרגיה סולרית, אשר עלולות להשיב את עידן הקרח בתוך 30 שנים. גרייס מכנה את החיידק "אסטרופג" (ביוונית: "אוכל כוכבים"). גרייס מגלה במהרה שהם משתמשים בפחמן דו-חמצני כדי להתרבות, ופולטים כמויות יוצאות דופן של אנרגיית אור כדי לנדוד בין נוגה לשמש. מדענים אחרים חושבים במהירות להשתמש ביצורים כמקור דלק בעל תפוקה גבוהה.
לאחר שמתגלה הסיבה לכך שאור השמש דועך, מתגלה כי גם בכל מערכות השמש שסביב כדור הארץ ישנם אסטרופגים אשר מחלישים את השמש, חוץ מכוכב אחד בשם טאו סטי. מכריזים על פרויקט הייל מרי, שנועד לשלוח חללית לטאו סטי ולבדוק מה הסיבה לכך שהכוכב לא דועך. למשימה נבחרים שלושה אנשים, שאחד מהם הוא גרייס.
לאחר מספר שנים שגרייס היה בתרדמת, הוא מתעורר, ולאט לאט נזכר במאורעות כדור הארץ. כשהוא מגיע למערכת השמש, הוא פוגש מין של חוצן. הוא קורא לו רוקי, למין שלו ארידים ולכוכב שלו אריד. גם אריד סובל מבעיה של אסטרופגים. ביחד הם מגלים כי הסיבה לכך שטאו סטי ממשיך להפיץ אור כרגיל היא כי יש שם לאסטרופגים טורפים טבעיים שגרייס קורא להן טאומבות. עם הטאומבות, הם נפרדים לשלום וכל אחד מהם חוזר לכוכב הלכת שלו.
לאחר מכן, גרייס מגלה כי טאומבות יכולות לחדור דרך המכלים שלהן ולאכול את האסטרופגים שבמנועים. הוא מגלה זאת בזמן ואוטם את המכלים. אך הוא יודע שרוקי לא יודע את זה ושהן אכלו לו את האסטרופגים בחללית שלו. הוא מחליט שבמקום לחזור לכדור הארץ ולהביא לשם המצאות ארידיות כמו קסנוניט, הוא ילך לרוקי, להביא לו אסטרופגים ויציל אותו ואת אריד. הספר נגמר בכך שהוא מורה למדעים בחטיבת ביניים באריד, ושמגיעה אליו ידיעה שהשמש חזרה לפלוט אור כרגיל.
תהליך הכתיבה

בראיון לעיתון הניו יורק טיימס אמר ויר כי לאחר שכתב את הספר "לבד על מאדים" הוא החל לכתוב אופרת חלל בשם "ז'ק", שעסקה בחומר המסוגל לספוג קרינה אלקטרומגנטית ולהשתמש בו עבור מסע בין-כוכבי. לאחר שכתב 75,000 מילים הוא נטש את הספר ועבר לכתוב את "ארטמיס", אך כמה מהאלמנטים בו יובאו מאוחר יותר לספר "פרויקט הייל מרי".
ביקורות

הספר זכה לביקורות חיוביות רבות, וכיכב ברשימות רבי-מכר שונות, ביניהן גם ברשימת רבי-המכר של הניו יורק טיימס.
פרסים

הספר זכה בפרס הדרקון לספר המדע הבדיוני הטוב ביותר לשנת 2021.